jkorsvik/nowiki_second_scrape_merged huggingface dataset:
Fjellkjeveedderkopp

Fjellkjeveedderkopp (Tetragnatha montana)  er en av edderkoppene i gruppen kjeveedderkopper (Tetragnathidae). 


== Utbredelse ==
Fjellkjeveedderkopp er utbredt i Europa. Den finnes helt sør i Norge, nord til Hordaland.


== Utseende ==
Fjellkjeveedderkopp er lyst hvitgule, okerfarget, brune eller brunsvarte. Kroppen er langstrakt og todelt i en bakkropp (abdomen) og en forkropp (prosoma eller cephalothorax). Beina er også lange. Foran på hodet er det åtte øyne. Kjevene er kraftige og store. Som voksne (imago) er hunnen 11 mm, mens hannen er 9 mm lang (kroppens lengde).
Mange av artene i slekten Tetragnatha er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.  


== Levevis ==
Fjellkjeveedderkopp finnes på fuktige enger, ved vann, men også på tørrere levesteder (habitater).


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Tetragnatha (tysk)


== Eksterne lenker ==
(en) fjellkjeveedderkopp i Encyclopedia of Life 
(en) fjellkjeveedderkopp i Global Biodiversity Information Facility 
(no) fjellkjeveedderkopp hos Artsdatabanken 
(sv) fjellkjeveedderkopp hos Dyntaxa 
(en) fjellkjeveedderkopp hos Fauna Europaea 
(en) fjellkjeveedderkopp hos ITIS 
(en) fjellkjeveedderkopp hos NCBI 
(en) Kategori:Tetragnatha montana – bilder, video eller lyd på Wikimedia Commons 
Tetragnatha montana - eurospiders.com (flotte bilder)
Kjeveedderkopper – edderkopper.net (norsk)
Sølvkjeveedderkopp

Sølvkjeveedderkopp (Tetragnatha pinicola)  er en av edderkoppene i gruppen kjeveedderkopper (Tetragnathidae). 


== Utbredelse ==
Sølvkjeveedderkopp  er utbredt i Europa. Den finnes i Norge, nord til Midt-Norge.


== Utseende ==
Sølvkjeveedderkopp er lyst hvitgule, okerfarget, brune eller brunsvarte. Kroppen er langstrakt og todelt i en bakkropp (abdomen) og en forkropp (prosoma eller cephalothorax). Beina er også lange. Foran på hodet er det åtte øyne. Kjevene er kraftige og store. Som voksne (imago) er hunnen  mm, mens hannen er  mm lang (kroppens lengde).
Mange av artene i slekten Tetragnatha er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.  


== Levevis ==
Sølvkjeveedderkopp finnes på litt tørre leveområder (habitater), vanligvis i busker og trær, men også i vegetasjonen.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Tetragnatha (tysk)


== Eksterne lenker ==
(en) sølvkjeveedderkopp i Encyclopedia of Life 
(en) sølvkjeveedderkopp i Global Biodiversity Information Facility 
(no) sølvkjeveedderkopp hos Artsdatabanken 
(sv) sølvkjeveedderkopp hos Dyntaxa 
(en) sølvkjeveedderkopp hos Fauna Europaea 
(en) sølvkjeveedderkopp hos ITIS 
(en) sølvkjeveedderkopp hos NCBI 
(en) Kategori:Tetragnatha pinicola – bilder, video eller lyd på Wikimedia Commons 
Tetragnatha pinicola – detaljert informasjon på Wikispecies 
Tetragnatha pinicola - eurospiders.com (flotte bilder)
Kjeveedderkopper – edderkopper.net (norsk)
Kuppelkjeveedderkopp

Kuppelkjeveedderkopp (Tetragnatha obtusa) er en av edderkoppene i gruppen kjeveedderkopper (Tetragnathidae). 


== Utbredelse ==
Kuppelkjeveedderkopp er utbredt i Europa. Den finnes bare helt sør i Norge.


== Utseende ==
Kuppelkjeveedderkopp er lyst hvitgule, okerfarget, brune eller brunsvarte. Kroppen er langstrakt og todelt i en bakkropp (abdomen) og en forkropp (prosoma eller cephalothorax). Beina er også lange. Foran på hodet er det åtte øyne. Kjevene er kraftige og store. Som voksne (imago) er hunnen 7 mm, mens hannen er 5,5 mm lang (kroppens lengde).
Hos kuppelkjeveedderkopp har bakkroppen et artstypisk mønster, i motsetning til flere av de andre artene i slekten Tetragnatha. For helt sikker artsbestemmelse kreves en nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. 


== Levevis ==
Kuppelkjeveedderkopp finnes helst klatrende i trær og busker.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Tetragnatha (tysk)


== Eksterne lenker ==
(en) kuppelkjeveedderkopp i Encyclopedia of Life 
(en) kuppelkjeveedderkopp i Global Biodiversity Information Facility 
(no) kuppelkjeveedderkopp hos Artsdatabanken 
(sv) kuppelkjeveedderkopp hos Dyntaxa 
(en) kuppelkjeveedderkopp hos Fauna Europaea 
(en) kuppelkjeveedderkopp hos ITIS 
(en) kuppelkjeveedderkopp hos NCBI 
(en) Kategori:Tetragnatha obtusa – bilder, video eller lyd på Wikimedia Commons 
Tetragnatha obtusa - eurospiders.com (flotte bilder)
Kjeveedderkopper – edderkopper.net (norsk)
Simon MacCorkindale

Simon Charles Pendered MacCorkindale (1952–2010) var en britisk skuespiller kjent fra filmen som Døden på Nilen (1978) og tv-serien Falcon Crest.MacCorkindale medvirket i over 60 film- og TV-produksjoner i løpet av karrieren. Han hadde også en del sceneopptredener.    
Han filmdebuterte i en lite birolle i den britiske spenningfilmen Juggernaut (1974). Etter dette hadde han fremtredende roller i filmer som Døden på Nilen (1978), The Riddle of the Sands (1979), The Sword and the Sorcerer (1982) og Jaws 3-D (1983). Han hadde sin siste filmrolle i den britiske skrekkfilmen 13Hrs fra 2010.    
Han tv-debuterte i miniserien Hawkeye, the Pathfinder (1973) og gjorde seg deretter bemerket i serier som Jeg, Claudius (1976), Quatermass (1979), Falcon Crest (1984–1986), Counterstrike (1990–1993) og Casualty (2002–2008). Han hadde i tillegg gjesteopptredener i en rekke serier. Hans siste opptreden var i serien Nye triks.   
MacCorkindale bodde i USA fra 1980 til 1986 og der var under denne tiden han fikk rollen som Greg Reardon i Falcon Crest. Han ble i 1986 nevnt som en aktuell kandidat til å ta over rollen som James Bond.Han ble gift andre gang i 1984 med skuespillerinnen Susan George. Han døde av kreft i 2010.


== Referanser ==


== Eksterne lenker ==
(en) Simon MacCorkindale på Internet Movie Database 
(sv) Simon MacCorkindale i Svensk Filmdatabas 
(da) Simon MacCorkindale på Filmdatabasen 
(fr) Simon MacCorkindale på Allociné 
(en) Simon MacCorkindale på AllMovie 
(en) Simon MacCorkindale hos Turner Classic Movies 
(en) Simon MacCorkindale hos The Movie Database
Kahedin

Kahedin (også stavet Kahadin, Kahedrin, Kehenis, Kehidius; muligens den walisiske figuren Kae Hir) er en ridder og kongesønn, bror av Isolde (også stavet Iseult) av Bretagne, også kalt for Isolde med de hvite hender, og er sønn av kong Hoel av Bretagne i legenden om kong Arthur av britene. Fortellingen om hans affære med Brangaine, ternen til Isolde av Irland, utgjør en del av og kan ses på som en parallell fortelling til hovedfortellingen om Tristan og Isolde.
Kahedin møtte Brangaine første gang i Billedhallen (Hall of Images) hvor han var blitt tidligere sent med en beskjed til Isolde av Irland i forbindelse med at hennes elsker Tristan. Han overrekker budskapet, og Isolde og Tristan tilbringer natten sammen i trehytte. I mellomtiden forberedte Kahedin seg på å tilbringe natten sammen med Brangaine etter å ha mottatt imøtekommende svar fra henne. Da de gikk til seng ble imidlertid Kahedin ulykksalig kastet inn i en dyp søvn og våknet opp den nesten morgenen ved å forstå at en form for trolldom må ha skjedd.
På grunn av høviskhet overså han hva som hadde skjedd den foregående natten, og de to parene, Isolde og Tristan, og han selv med Brangaine, tilbrakte dagen sammen. Derimot da han førte Brangaine til sengs på nytt skjedde det samme atter en gang. Den tredje natten klarte Isolde å overbevise Brangaine om å overgi seg til Kahedin for å stoppe hans ydmykelse. I en del versjoner er Camille, en annen av dronningen terner, valgt av Kahedin framfor Brangaine. Også hun avviste ridderen for å kunne bevare sin ære. Isolde hjalp deretter til med å gi Kahedin en «magisk pille» og etterpå falt han på nytt i dyp søvn. Kahedin våknet opp den neste dagen for å bli hånet av Camille og de andre kvinnene i husholdningen. Kahedin reiste videre med Tristan uten å avsløre hva som hadde skjedd med ham natten før.
I Prosa-Tristan forble Kahedin den nær venn og følge til Tristan selv etter at hans søster har blitt forlatt i Bretagne. Som med flere andre riddere ble han forelsket i den irske Isolde og døde til slutt i pine for henne.


== Litteratur ==
Curtis, Renée L. (oversetter): The Romance of Tristan, Oxford UP, 1994. ISBN 0-19-282792-8.
Newstead, Helaine: Kaherdin and the Enchanted Pillow: An Episode in the Tristan Legend. PMLA. 1950
Winfrey, L. E. (1928): Kaherdin and Camille: The Sources of Eilhart's «Tristrant». Modern Philology.
Finn Hauberg Mortensen

Finn Hauberg Mortensen (født 26. juli 1946, død 21. februar 2013) var en dansk litteraturforsker og professor i nordisk litteratur ved Odense Universitet. Han var medlem av Kunstrådet for perioden 2007–2011 og formann for Det Danske Sprog- og Litteraturselskab.Hauberg Mortensen har skrevet flere bøker og artikler, blant annet om H.C. Andersen.
Medlem av Kanonutvalget for litteratur i 2006.Han var sønn av maleren Richard Mortensen og forfatteren Sonja Hauberg.


== Referanser ==
Íþróttabandalag Vestmannaeyja

Íþróttabandalag Vestmannaeyja (vanligvis forkortet som ÍBV) er en islandsk fotballklubb fra Vestmannaeyjar, Island. Klubben spiller i Pepsi deildin, som er øverste nivå på Island.


== Tidligere kjente spillere ==
 Allan Mørkøre
 Hermann Hreiðarsson
 Ívar Ingimarsson
 Birkir Kristinsson
 Ásgeir Sigurvinsson
 Gunnar Heiðar Þorvaldsson


== Meritter ==
Seriemester: 3
1979, 1997, 1998Cupmester: 4
1968, 1972, 1981, 1998


== Eksterne lenker ==
(is) Offisielt nettsted 
Offisielt nettsted 
(en) Íþróttabandalag Vestmannaeyja – kategori av bilder, video eller lyd på Commons
Nordre Puttjern

Nordre Puttjern er en innsjø som ligger vest for Puttåsen i den nordre delen av Østmarka i Oslo kommune. 
Sammen med Søndre Puttjern rett i nærheten ble det mye omtalt under drivingen av Romeriksporten sommeren 1997 på grunn av lekkasjer. Vannstanden i Nordre Puttjern sank 6 meter slik at dybden ble redusert fra 9 til 3 meter.


== Referanser ==
Trondheim Calling 2010

Trondheim Calling (2010) er et samlealbum (CD) med musikalske innslag fra 21 artister og band fra Trondheim-regionen, som hver har deltatt med én låt. Platen inneholder 77 minutter med musikk.


== Om Trondheim Calling ==
Trondheim Calling er et prosjekt som drives av artistbyrået Polar Artist (den gang Storås Artist) og kompetansesenteret Rockforum. Prosjektet gjennomføres med offentlig støtte fra Trondheim kommune, Sør-Trøndelag fylkeskommune, Norsk kulturråd og Ungdomsfondet i Sør-Trøndelag.


== Sporliste ==
St. Helen – «As Low As It Can Be» (3:03)
Soup – «Utopia» (4:21)
PELbO – «Hey People!» (3:48)
We Were Lightning – «A 100 Daggers» (2:58)
Jack Dalton – «Manhattan?»  (3:38)
Liza Vassilieva – «Run Run Girl» (3:47)
Amish 82 – «LEAVING JACK WOLFSKIN» (3:55)
22 – «loopwholE» (2:46)
1001 – «So Beautiful» (4:32)
Magnus Sinnes – «Woo-Moon» (3:03)
Gode Ord Dør Sist (G.O.D.S) med Bad Spit – «Slett håp» (4:00)
Your Head Lights Are On – «Sway»  (4:53)
Ella Guru – «Reggae» (4:26)
Torch – «Lust Trigger»  (3:50)
Pekka Volt – «Antfarm»  (3:54)
Dog & Sky – «Helicopter» (4:57)
Blood On Wheels – «The Reaper» (3:14)
Disko Violente – «Panic in the Face of the Wounded» (2:25)
Manifest – «Irreversible» (3:41)
Tonë – «Two Steps» (3:30)
Oskar – «Goodbye» (2:19)


== Eksterne lenker ==
Hjemmeside for Trondheim Calling
Haljala kommune

Haljala  er en landkommune i Lääne-Viru fylke i det nordøstlige Estland, og ligger midt i fylket. Kommunen har 4 321 innbyggere (2019) og et areal på om lag 549 km². Folketallet er konstant. Kommunens administrasjonssenter ligger i Võsu.
Det største tettstedet er Haljala med 1 284 innbyggere i 2007.
I 2017 ble Vihula kommune innlemmet i Haljala.


== Referanser ==


== Kilder ==
A ja O, Taskuteatmik Eesti, Eesti Entsüklopeediakirjastus, Tallinn 2007. ISBN 978-9985-70-282-6


== Eksterne lenker ==
(en) Haljala Parish – kategori av bilder, video eller lyd på Commons
Neath FC

Neath Football Club var en walisisk fotballklubb fra byen Neath i Neath Port Talbot i Wales. Klubben ble grunnlagt i 2005 og lagets draktfarger var hvite med svarte detaljer og svarte sokker og shorts, mens bortedraktene var helgule med svarte detaljer. Neath FC spilte sist i den øverste divisjonen Welsh Premier League, og spilte sine hjemmekamper på The Gnoll. Trener frem til klubbens oppløsning var Andrew Dyer.
Klubben ble grunnlagt i 2005 gjennom sammenslåing av de to klubbene FC Neath og Skewen Athletic. Neath FC vant aldri ikke det walisiske seriemesterskapet, men vant opprykk i Welsh Football League Division One i 2006/07. Klubben deltok også under UEFA Europa League 2011/12, hvor Neath tapte første kvalifiseringsrunde mot Aalesund. Mot slutten av 2011/2012-sesongen fikk ikke Neath FC fornyet lisens på grunnlag av økonomi hverken av FAW eller UEFA, og i slutten av mai 2012 ble klubben vedtatt oppløst i High Court of Justice.


== Meritter ==
Welsh Football League Division One: 2006/07


== Referanser ==


== Eksterne lenker ==
Klubbens offisielle nettsider
Lørdagsrådet

Lørdagsrådet er et norsk talkshow som har gått på NRK Radio siden 2010. Programmet ledes av Live Nelvik. Det har tidligere blitt ledet av Siri Kristiansen (2010-2017) og Kristine Riis (2017-2018). Programmet er lagt opp slik at programlederen bedriver rådslagning av hverdagslig tema sammen med et panel av kjente folk som skifter fra sending til sending. Programmet går lørdager, på P3, mellom kl 9 og 12.Første sending gikk av stabelen 6. september 2010. 
Martin Beyer-Olsen, Jonas Jeremiassen Tomter, Benedicte Wessel-Holst og Silje Nordnes har vært vikarprogramledere.
31. oktober 2013 ble Rådet overført til TV på NRK3. Det gikk to sesonger.


== Referanser ==


== Eksterne lenker ==
Hjemmeside
Rådet på NRK nett-TV
Kadrina kommune

Kadrina  er en landkommune i Lääne-Viru fylke i det nordøstlige Estland, og ligger nordvest i fylket. Kommunen har cirka 5 380 innbyggere og et areal på omkring 355 km². Folketallet er økende. Kommunens administrasjonssenter ligger i Kadrina. Kommunen ligger i et bølgete landskap skapt av isen, og man finner også et stort antall forsenkninger og grytehullsjøer her.
Det største tettstedet er alevik Kadrina med 2 410 innbyggere i 2007. Videre hadde Hulja 529 innbyggere, mens Kihlevere og Vohnja har rundt 200 innbyggere hver.
Nordgrensen for kommunen er samtidig sørgrensen til Lahemaa nasjonalpark, som strekker seg langs Finskebukta i nord.
I landsbyen Neeruti står en statue av den estiske sagnhelten Kalevipoeg. Det sies at han skapte det bolgete landskapet da han kastet kampestein etter ulveflokker, og pløyet opp dalene med en kjempeplog. I dette området ble forfatteren Friedrich Reinhold Kreutzwald født, og publiserte historien om Kalevipoeg første gang i 1853, gjennom det som etterhvert ble Estlands nasjonaldikt.  


== Referanser ==


== Litteratur ==
A ja O, Taskuteatmik Eesti, Eesti Entsüklopeediakirjastus, Tallinn 2007. ISBN 978-9985-70-282-6


== Eksterne lenker ==
Offisielt nettsted 
(en) Kadrina Parish – kategori av bilder, video eller lyd på Commons
Laekvere kommune

Laekvere  er en tidligere landkommune i Lääne-Viru fylke i det nordøstlige Estland, og ligger helt sørøst i fylket. Kommunen hadde cirka 1 820 innbyggere og et areal på om lag 352 km². Folketallet var fallende. Kommunens administrasjonssenter lå i Laekvere.
Det største tettstedet var Laekvere med 495 innbyggere i 2007, mens landsbyen Muuga hadde 276 innbyggere (2006). Her vokste landskapsmaleren Aleksander Suuman (1927-2003) opp og malte sine kjente naturbilder av de slake kulturlandskapene i Pandivere-høydene. Like øst for landsbyen står en berømt, stor furu som antas å stamme fra tiden rundt den store nordiske krig, og som står sentralt som symbol for den estiske miljøbevegelsen.I kommunen ligger også godset og landsbyen Muuga, etablert på 1500-tallet av katolske munker. Navnet muuga kommer av ordet for «munk», og ble også navn på landsbyen. Åtte kilometer øst for dette stedet ligger en myr (Muuga soo) hvor det på 1200-tallet skal ha blitt utkjempet et blodig slag mellom Den tyske orden og estere, hvor flere hundre kan ha omkommet.I årene 1816–1855 arbeidet astronomen Friedrich Georg Wilhelm Struve med et geodesi-prosjekt og konstruerte et trianguleringstårn i landsbyen Simuna. Meridianpunktet og tilhørende steder fra samme prosjekt står på UNESCOs verdensarvliste (Struve Rock in Simuna). Den baltisk-tyske kunstneren og adelsmannen Carl Timoleon von Neff kjøpte Muuga-godset i 1860, og bygde dagens pragtfulle hovedbygg. Von Neff var medlem av St. Petersburgs kunstakademi, hoffkunstner for Tsaren, og æresmedlem av Firenzes kunstakademi. Den estiske kunstmaleren Henrik Olvi (1894–1972) bodde nær Muuga-godset, og malte mange motiver fra området gjennom hele livet. Han er begravet på Simuna kirkegård, i likhet med Carl Timoleon von Neff.


== Referanser ==


== Kilder ==
A ja O, Taskuteatmik Eesti, Eesti Entsüklopeediakirjastus, Tallinn 2007. ISBN 978-9985-70-282-6
Newtown AFC

Newtown Association Football Club er en walisisk fotballklubb fra Newtown i Powys i Wales. Klubben ble grunnlagt i 1875 og lagets draktfarger er helrøde, mens bortedraktene er gule med blå shorts. Newtown AFC spiller for øyeblikket i den øverste divisjonen Welsh Premier League, og spiller sine hjemmekamper på Latham Park. Nåværende trener er Andy Cale.
Klubben har per dags dato ikke vunnet det walisiske seriemesterskapet, men har vunnet det nasjonale cupmesterskapet Welsh Cup to ganger, senest i 1895. Newtown AFC har ved to anledninger også deltatt i kvalifiseringsspill til UEFA-cupen i 1996/97 og 1998/99, men ble i begge tilfeller slått ut i første kvalifiseringskamp og ble dermed ikke kvalifisert til videre spill.


== Eksterne lenker ==
(en) Offisielt nettsted
Rakke kommune

Rakke  er en tidligere landkommune (vald) i Lääne-Viru fylke i det nordøstlige Estland, og lå helt sørvest i fylket. Kommunen hadde cirka 1 900 innbyggere og et areal på om lag 226 km². Folketallet var fallende. Kommunens administrasjonssenter lå i Rakke.
Det største tettstedet er Rakke med 1 050 innbyggere i 2007.


== Referanser ==


== Kilder ==
A ja O, Taskuteatmik Eesti, Eesti Entsüklopeediakirjastus, Tallinn 2007. ISBN 978-9985-70-282-6
Haukåsen (Oslo)

Haukåsen er en ås øst i Oslo kommune. Åsen er først og fremst kjent for det runde, hvite tårnet på toppen. Tårnet inneholder radar for lufttrafikken over hele Østlandet, og styres fra kontrollsentralen i Røyken. Tårnet er lett synlig fra store deler av Oslo og omegn, og har kallenavnet «golfballen» på grunn av sin form. Haukåsen har en høyde på 357 meter over havet, men selv om tårnet er lett synlig, er dette bare den 14. høyeste toppen i Østmarka.
På Haukåsen møtes også mange av de blåmerkede stiene i området, og stedet blir derfor et knutepunkt.


== Referanser ==


== Eksterne lenker ==
Skiforeningen, markadatabasen om Haukåsen
Rakvere kommune

Rakvere  er en landkommune (vald) i Lääne-Viru fylke i det nordøstlige Estland, og ligger midt i fylket, hvor denne landkommunen omslutter bykommunen Rakvere. Kommunen har cirka 5 600 innbyggere (2019) og et areal på om lag 295 km². Kommunens administrasjonssenter er Sõmeru.
I Rakvere kommune ligger Rakvere kloster fra 1508, som er et tidligere fransiskansk munkekloster.
I 2017 ble Sõmeru kommune innlemmet i Rakvere kommune.


== Referanser ==


== Kilder ==
A ja O, Taskuteatmik Eesti, Eesti Entsüklopeediakirjastus, Tallinn 2007. ISBN 978-9985-70-282-6


== Eksterne lenker ==
(en) Rakvere Parish – kategori av bilder, video eller lyd på Commons
Rägavere kommune

Rägavere  er en tidligere landkommune (vald) i Lääne-Viru fylke i det nordøstlige Estland, og lå helt øst i fylket. Kommunen hadde cirka 980 innbyggere og et areal på om lag 174 km². Folketallet var fallende. Kommunens administrasjonssenter lå i Ulvi.
Det største tettstedet var Ulvi.


== Referanser ==


== Kilder ==
A ja O, Taskuteatmik Eesti, Eesti Entsüklopeediakirjastus, Tallinn 2007. ISBN 978-9985-70-282-6
Karch Kiraly

Charles Frederick «Karch» Kiraly (født 3. november 1960 i Jackson i Michigan), amerikansk volleyballspiller som deltok i de olympiske leker 1984 i Los Angeles, 1988 i Seoul og 1996 i Atlanta.
Kiraly ble olympisk mester i volleyball under Sommer-OL 1984 i Los Angeles. Han var med på det amerikanske laget som vant volleyballturneringen foran Brasil og Italia. De beseiret Canada med 3-0 i semifinalen og i finalen slo de Brasil med 3-0.
Fire år senere, under Sommer-OL 1988 i Seoul, vant han en ny olympisk tittel med det amerikanske volleyball-laget. De vant semifinalen med 3-0 over Brasil og finalen med 3-1 over Sovjetunionen.
Han ble olympisk mester i sandvolleyball under Sommer-OL 1996 i Atlanta. Sammen med Kent Steffes vant han sandvolleyballturneringen for menn. Det var første gangen som sandvolleyball var olympisk øvelse,


== OL-medaljer ==
 1984  Los Angeles -  Gull i volleyball menn  USA
 1988  Seoul -  Gull i volleyball menn  USA
 1996  Atlanta -  Gull i sandvolleyball menn  USA


== Referanser ==


== Eksterne lenker ==
(de) Karch Kiraly – Munzinger Sportsarchiv 
(en) Karch Kiraly – Olympics.com 
(en) Karch Kiraly – Olympic.org 
(en) Karch Kiraly – Olympedia 
(en) Karch Kiraly – Sports-Reference (OL-resultater – arkivert) 
(en) Karch Kiraly – California Sports Hall of Fame 
(en) Karch Kiraly – FIVB (Beach Volleyball Database) 
(en) Karch Kiraly – Beach Volleyball Database 
(en) Karch Kiraly – World of Volley 
(it) Karch Kiraly – Lega Pallavolo Serie A (menn)
Mortvassåsen

Mortvassåsen er et nokså langstrakt høydeplatå mellom Drettvannet og Sør-Elvåga i Lørenskog kommune. Åsen er 358 moh på det høyeste. Her sto det tidligere et tårn i treverk, satt opp av daværende Norges geografiske oppmåling omkring 1950. Det er flott utsikt fra toppen, og man skal kunne se både til Holmestrand og Gaustatoppen i klarvær.


== Referanser ==
Dave Saunders

David «Dave» Patrick Saunders (født 19. oktober 1960 i Seattle i Washington), amerikansk volleyballspiller som deltok i de olympiske leker 1984 i Los Angeles og 1988 i Seoul.
Saunders ble olympisk mester i volleyball under Sommer-OL 1984 i Los Angeles. Han var med på det amerikanske laget som vant volleyballturneringen foran Brasil og Italia. De beseiret Canada med 3-0 i semifinalen og i finalen slo de Brasil med 3-0.  
Fire år senere, under Sommer-OL 1988 i Seoul, vant han en ny olympisk tittel med det amerikanske volleyball-laget. De vant semifinalen med 3-0 over Brasil og finalen med 3-1 over Sovjetunionen.


== OL-medaljer ==
 1984  Los Angeles -  Gull i volleyball menn  USA
 1988  Seoul -  Gull i volleyball menn  USA


== Referanser ==


== Eksterne lenker ==
(en) Dave Saunders – Olympedia 
(en) Dave Saunders – Sports-Reference (OL-resultater – arkivert) 
(it) Dave Saunders – Lega Pallavolo Serie A (menn)